《泮塘晚步》
清代·谭宗浚

西郊独归雾冥冥，茨茹未长茭笋生。幽禽避客就烟没，黄叶打门知雨鸣。

前溪后溪有竹树，东崦西崦开柴荆。吾乡胜游自不乏，安用阳羡筹躬耕。

作者简介：（1846—1888）广东南海人，字叔裕。同治十三年一甲二名进士，授编修，官至云南盐法道。在京师时，诗名颇著。有《辽史纪事本末》、《希古堂诗文集》等。